Ki tambleg
Adansonia, baobab, atawa nu di Pasundan katelah ki tambleg nyaéta génus dalapan spésiés tangkal pituin Madagaskar (genep spésiés), Afrika jeung Semenangjung Arab (hiji spésiés), jeung Australia (hiji spésiés).

Pedaran 
Ukuran tangkal ki tambleg bisa ngahontal 5–30 m, anapon diaméter batangna 7–11 m. Ki tambleg Glencoe - spésimén ki tambleg Afrika di Propinsi Limpopo, Afrika Kidul, dianggap conto bungkeuleukan nu pangbadagna, kurilingna nepi ka 47 m. Diaméterna kira-kira 15,9 m. Ceuk sakaol, umur ki tambleg bisa nepi ka rébuan taun, tapi teu bisa dipastikeun.

Spésiés 

 Adansonia digitata L. – Ki tambleg Afrika (Afrika kulon, wétan ngalér, tengah, jeung kidul, sarta di Oman jeung Yaman di Semenanjung Arab, Asia)
 Adansonia grandidieri Baill. – Ki tambleg Grandidier (Madagaskar)
 Adansonia gregorii F.Muell. (sin. A. gibbosa) – Ki tambleg Australia (Australia kulon ngalér)
 Adansonia madagascariensis Baill. – Ki tambleg Madagaskar (Madagascar)
 Adansonia perrieri Capuron – Ki tambleg Perrier (Madagaskar kalér)
 Adansonia rubrostipa Jum. & H.Perrier (sin. A. fony) – Ki tambleg Fony (Madagaskar)
 Adansonia suarezensis H.Perrier – Ki tambleg Suarez (Diego Suarez, Madagaskar)
 Adansonia za Baill. – Ki tambleg Za (Madagaskar)

Nyerep cai 
Ki tambleg neundeun cai dina kaina nu 'bareuh' (nepi ka 120.000 l).

Mangpaat 

Ti 2008, ki tambleg mimiti diulik pikeun kaperluan konsumsi. Di Afrika (Malawi, Zambia, Zimbabwé, jeung Sahel), daunna biasa didahar salaku lalab atah atawa tipung nu digaringkeun. Di Nigéria, daunna nu katelah kuka sok diangeun.

Kandungan giji buahna kaitung onjoy, ku sabab vitamin C-na leuwih loba batan jeruk jeung kalsiumna leuwih loba batan susu sapi. Daging buahna dibubur atawa dicampur jeung susu, atawa dijus. Di Zimbabwé, buah nu dina basa Shona katelah mawuyu geus ti baheula biasa didahar. Buahna ogé bisa dijieun krim tartar.

Siki ki tambleg biasa dipaké keur pangentel sop, tapi ogé bisa dipeuyeum jadi bungbu, disangray, atawa digiling diala minyakna.

Galeri

Rujukan 
 The Baobab's official website, Baobab (en)

Bacaan salajengna 

 
 Braun, K. (1900) Beiträge zur Anatomie der Adansonia digitata L. F. Reinhardt, Universitäts-Buchdruckerei, Basel, OCLC 15926986
 
 
 
 
 

Adansonia
Malvaceae